Aplikimi për Leje Ndërtimi pranë Bashkisë Vau Dejes

Në bazë të Ligjit nr. 107/2014 "Për Planifikimin dhe Zhvillimin e Territorit" i ndryshuar dhe akteve nënligjore në zbatim të tij, Kryetari i Bashkisë është përgjegjës për:

*Vendimmarrjen lidhur me aplikimet për lejet e ndërtimit në territorin administrativ të bashkisë.*

Çdo subjekt, i cili kërkon të pajiset me leje apo të paraqesë deklaratë paraprake për kryerje punimesh, është i detyruar të dorëzojë aplikimin për leje apo deklaraten dhe dokumentacionin shoqërues nëpërmjet sistemit elektronik të lejeve.

Sistemi elektronik i lejeve shërben si pika e vetme, nëpërmjet të cilit:

1. paraqitet, elektronikisht, kërkesa për leje, sipas legjislacionit të planifikimit dhe zhvillimit të territorit;
2. komunikohen vendimet institucionale për kërkesat e përcaktuara në shkronjën “a” të këtij paragrafi;
3. njoftohen aplikuesit lidhur me statusin e kërkesave të tyre.

**Dokumentacioni i nevojshëm:**

Dokumentet që duhet të paraqesë personi i interesuar për të aplikuar pranë Bashkise Vau Dejes , sipas nenit 15 të VKM-së nr. 408 dt. 13.05.2015 (Rregullorja e Zhvillimit të Territorit) janë:

1. Kërkesa për leje ndërtimi, sipas formatit të aplikimit, të përcaktuar në sistemin elektronik të lejeve;
2. Dokumente që vërtetojnë të drejtat pasurore të pronës/ave që marrin pjesë në një zhvillim, përfshirë marrëveshjet nëpërmjet pronarëve dhe zhvilluesit ose/dhe palëve të treta;
3. Plani i vendosjes së ndërtimit mbi fragmentin e hartës në gjendjen ekzistuese;
4. Projekti i ndërtimit dhe relacioni përkatës në format pdf, të nënshkruar elektronikisht, si dhe në format pdf, sa i përket projektit arkitektonik;
5. Grafiku paraprak i punimeve dhe afati i dorëzimit të objekteve, sipas fazave të zbatimit;
6. Preventivi;
7. Deklarata e projektuesit të licencuar, sipas formatit të aplikimit, të përcaktuar në sistemin elektronik të lejeve të ndërtimit, nëpërmjet së cilës konfirmohet përputhshmëria e projektit me lejen e zhvillimit, dokumentet e planifikimit e kontrollit të zhvillimit, në fuqi, dhe me legjislacionin që rregullon veprimtarinë e ndërtimit në Republikën e Shqipërisë, përfshirë dispozitat antisizmike, të sigurisë, mbrojtjes nga zjarri dhe higjieno-sanitare;
8. Lejet, licencat, autorizimet apo aktet e miratimit, të nevojshme për ushtrimin e aktivitetit, në zbatim të legjislacionit të posaçëm për lejet, licencat dhe autorizimet, në rastet kur është e nevojshme që ato të paraqiten përpara marrjes së lejes së ndërtimit;
9. Mandat pagesën/at e tarifës/ave të aplikimit, në rast se parashikohet;
10. Kopje e policës së sigurimit të projektuesve, për mbulimin e përgjegjësive profesionale
11. Kopje e lejes së zhvillimit, kur është e nevojshme pajisja paraprakisht me të, sipas nenit 9 të VKM-së nr. 408 dt. 13.05.2015 (Rregullorja e Zhvillimit të Territorit)

1/1. Projekti i ndërtimit hartohet konform kushteve të përcaktuara në lejen e zhvillimit/dokumentet e planifikimit dhe në bazë të tij lëshohet leja e ndërtimit. Në varësi të llojit të ndërtimit, projekti përmban:

1. projektin arkitektonik, përfshirë eliminimin e barrierave arkitektonike, në rastet kur është e detyrueshme me ligj;
2. projektin konstruktiv;
3. projektet e instalimeve hidrosanitare, elektrike dhe të ngrohje-ftohjes;
4. projektin për mbrojtjen nga zjarri, në rastet kur është e detyrueshme me ligj;
5. projektin e efiçencës energjetike, në rastet kur është e detyrueshme me ligj.

**APLIKIMI PËR LEJE PËR PRISHJE NDËRTIMI**

Për prishjen e objekteve, në rast se prishja nuk shoqërohet me ndërtim të ri, kërkuesi duhet të paraqesë kërkesë të veçantë. Dokumentet që duhet të dorëzojë aplikuesi për t’u pajisur me leje për prishje ndërtimi janë, si më poshtë vijon:

a) Kërkesa për leje ndërtimi, sipas formatit të aplikimit, të përcaktuar në sistemin elektronik të lejeve;

b) Dokumente që vërtetojnë të drejtat pasurore të kërkuesit mbi objektit që kërkohet të prishet;

c) Raporti teknik i ekspertëve për gjendjen fizike dhe ndërtimore të objektit që do të prishet;

ç) Mandatpagesën/at e tarifës/ave të aplikimit.

**Punime për të cilat kërkohet pajisja me leje ndërtimi**

Punimet, për të cilat kërkohet pajisja me leje ndërtimi, sipas nenit 39, të ligjit, janë ato që:

1. rezultojnë në krijimin e ndërtimeve e reja, përfshirë ato të përkohshme, me përjashtim të rasteve parashikuara në rregullore (VKM-në 408, 13.5.2015);
2. rezultojnë në rikonstruksion, riparim dhe restaurim që çojnë në krijimin e një strukture tërësisht ose pjesërisht të ndryshme nga ajo e mëparshme dhe që kanë si pasojë shtimin e njësive dhe/ose ndryshimin e vëllimit ndërtimor, sipërfaqes së ndërtimit, pamjes së jashtme të objektit, të përdorimit ose të sistemit konstruktiv;
3. realizojnë mirëmbajtje të jashtëzakonshme sipas rregullores (VKM 408, dt.13.5.2015), të shoqëruar me ndryshime të sistemit konstruktiv të objektit;
4. kanë si pasojë prishjen e objekteve, në rast se prishja nuk shoqërohet me ndërtim të ri. Nëse prishja shoqërohet me ndërtim të ri, leja për prishje është pjesë e lejes së ndërtimit dhe shënohet në kushtet e dokumentit të lejes.
5. ndryshimi i aktiviteteve/funksioneve të njësisë individuale;
6. rrethimet
7. ndryshimi i projektit gjatë ndërtimit etj